CPF ส่ง Food Truck สู่ชุมชนวัดพรหมรังษี
CPF ส่ง Food Truck สู่ชุมชนวัดพรหมรังษี เขตบางขุนเทียน กรุงเทพฯ
19 มิ.ย. 2563

นายสากล ม่วงศิริ ผู้ช่วยรัฐมนตรีประจำกระทรวงการพัฒนาสังคมและความมั่นคงของมนุษย์ ร่วมกับ บริษัท เจริญโภคภัณฑ์อาหาร จำกัด (มหาชน) หรือ CPF นำโดย นายวิบูลย์ สุภัครพงษ์กุล รองกรรมการผู้จัดการบริหาร และ นายวิโรจน์ ยุทธยงค์ รองกรรมการผู้จัดการอาวุโส พร้อมด้วยคณะผู้บริหารและพนักงานซีพีเอฟจิตอาสา ร่วมมอบอาหารอุ่นร้อนพร้อมรับประทาน จาก CPF Food Truck ในโครงการ “อาหารปลอดภัย จากใจ..สู่ชุมชน” ครั้งที่ 22 เพื่อส่งเสริมให้คนไทยเข้าถึงอาหารปลอดภัย และช่วยลดค่าครองชีพ บรรเทาความเดือดร้อนให้กับประชาชนที่ได้รับผลกระทบในช่วงโควิด-19 ณ วัดพรหมรังษี เขตบางขุนเทียน กรุงเทพฯ
สำหรับโครงการ “อาหารปลอดภัย จากใจ..สู่ชุมชน” CPF Food Truck ได้นำอาหารคุณภาพปลอดภัย 6 เมนู ได้แก่ ข้าวอกไก่ซอสจิ้มแจ่ว ข้าวผัดไก่ย่างซอสเกาหลี ข้าวไก่สไปซี่ ข้าวอกไก่ย่างซอสเกาหลี ข้าวตับกระเทียม และข้าวไข่เจียว พร้อมด้วย น้ำแร่ และไข่ต้ม CP มามอบให้แก่ชุมชนต่างๆ ในกรุงเทพฯ รวมทั้งหมด 6 เขต ได้แก่ บางกอกน้อย บางพลัด ห้วยขวาง บางบอน หนองแขม และบางขุนเทียน
นอกจากนี้ CPF ยังร่วมกับบริษัทในเครือ CP อย่าง ข้าวตราฉัตร และ ซิมทรู พร้อมด้วย คู่ค้าและพันธมิตร ได้แก่ โอสถสภา ร่วมมอบเครื่องดื่มเอ็มเกลือแร่-คาลพิสแลคโตะ, Mcยีนส์ ร่วมมอบหน้ากากผ้า พร้อมด้วย น้ำตาลมิตรผล และ SCG ร่วมด้วย./